b'\n_START_ARTICLE_\nP\xc3\xa4ihdesairaala\n_START_PARAGRAPH_\nP\xc3\xa4ihdesairaala (ent. J\xc3\xa4rvenp\xc3\xa4\xc3\xa4n sosiaalisairaala) on Suomen ainoa riippuvuusongelmien hoitoon erikoistunut sairaala. Sairaala sijaitsee J\xc3\xa4rvenp\xc3\xa4\xc3\xa4n Haarajoella. Se on A-klinikka Oy:n palvelu._NEWLINE_P\xc3\xa4ihdesairaalaan voivat hakeutua hoitoon erilaisista riippuvuuksista k\xc3\xa4rsiv\xc3\xa4t henkil\xc3\xb6t ja heid\xc3\xa4n l\xc3\xa4heisens\xc3\xa4 kaikkialta Suomesta. Palveluihin sis\xc3\xa4ltyv\xc3\xa4t katkaisu- ja vieroitushoito, p\xc3\xa4ihdekuntoutus, perhekuntoutus, l\xc3\xa4\xc3\xa4kkeet\xc3\xb6n yhteis\xc3\xb6hoito sek\xc3\xa4 ty\xc3\xb6- ja toimintakyvyn arviointi. Asiakaspaikkoja on 90._NEWLINE_Sairaala on toiminut vuodesta 1951 l\xc3\xa4htien, ensin valtion laitoksena ja vuosina 1994\xe2\x80\x932017 osana A-klinikkas\xc3\xa4\xc3\xa4ti\xc3\xb6n palvelukokonaisuutta.'